29. 7. 85 Επίσημη Εφημερίδα των Ευρωπαϊκών Κοινοτήτων Αριθ. C 188/15 
Γνωμοδότηση γιο την πρόταση κανονισμού για τα ολοκληρωμένα μεσογειακά 
προγράμματα 
(85/C 188/06) 
Το Συμβούλιο αποφάσισε στις 22 Απριλίου 1985 να ζητήσει, σύμφωνα με τις διατάξεις του 
άρθρου 198 της συνθήκης για την ίδρυση της Ευρωπαϊκής Οικονομικής Κοινότητας, τη 
γνωμοδότηση της Οικονομικής και Κοινωνικής Επιτροπής για την «Πρόταση κανονισμού 
για τα ολοκληρωμένα μεσογειακά προγράμματα» που υπέβαλε η Επιτροπή στο Συμβούλιο 
στις 19 Απριλίου 1985. 
Η Οικονομική και Κοινωνική Επιτροπή αποφάσισε στις 25 Απριλίου 1985, σε εφαρμογή 
των διατάξεων των άρθρων 18 και 46 του εσωτερικού κανονισμού της, να ορίσει τον 
κ. Lauga γενικό εισηγητή και τους κκ. Masprone και Lojewski ως συνεισηγητές. 
Η Οικονομική και Κοινωνική Επιτροπή υιοθέτησε κατά την 227η σύνοδο ολομέλειας της, 
συνεδρίαση της 30ής Μαίου 1985, χωρίς ψήφους κατά και με 7 αποχές την ακόλουθη γνω­
μοδότηση: 
Η ΟΚΕ έχει να διατυπώσει τις ακόλουθες παρατηρή­
σεις σχετικά με την εξεταζόμενη πρόταση: 
1. Η ΟΚΕ διαπιστώνει ότι στις νέες προτάσεις της, η 
Επιτροπή έχει λάβει υπόψη της τη μέθοδο που υποστή­
ριζε η ΟΚΕ στις προηγούμενες γνωμοδοτήσεις 
της(')· 
2. Η ΟΚΕ είναι ωστόσο αναγκασμένη να υπογραμ­
μίσει ότι το πλαίσιο στο οποίο είχε διατυπώσει τις 
παραπάνω τρεις γνωμοδοτήσεις ήταν τελείως διαφο­
ρετικό εφόσον το πρόσθετο κονδύλι, που σήμερα α­
νέρχεται σε 1,6 δισεκατομμύρια ECU, ήταν της τάξης 
των 6,6 δισεκατομμυρίων ECU, ποσό το οποίο είχε 
εγκριθεί ομόφωνα από την ΟΚΕ. 
Η ΟΚΕ εκφράζει τη λύπη της γιατί η Επιτροπή δεν 
υπέδειξε σαφώς την προέλευση του ποσού των 2,5 
δισεκατομμυρίων, το οποίο έπρεπε οπωσδήποτε να 
προέρχεται από μια πραγματική αύξηση των διαρθρω­
τικών πόρων ώστε να σχηματισθεί το ποσό των 4,1 
δισεκατομμυρίων, που προβλεπόταν στο σχέδιο προϋ­
πολογισμού για την εξεταζόμενη περίοδο. 
3. Η δραστική αυτή μείωση του συνολικού κονδυ­
λίου το οποίο είχε αρχικά προβλεφθεί, η οποία εντεί­
νεται με τη δικαιολογημένη επέκταση των παρεμβά­
σεων των ΟΜΠ για τη σφαιρική ανάπτυξη των μεσο­
γειακών περιφερειών και όχι μόνο των αγροτικών 
τους περιοχών, θα διαψεύσει τις νόμιμες προσδοκίες 
που δίκαια είχαν δημιουργηθεί στις ενδιαφερόμενες 
περιφέρειες από τις πρώτες προτάσεις της Επιτροπής. 
4. Αφού έλαβε υπόψη τους διαθέσιμους πόρους των 
ταμείων, η ΟΚΕ κρίνει την 7ετή περίοδο ιδιαίτερα μεγάλη. Κατά τη γνώμη της η υποβολή της έκθεσης 
που προβλέπεται στο άρθρο 18 θα έπρεπε να αποτελεί 
ευκαιρία για να αναθεωρούνται κάθε χρόνο οι όροι 
χρηματοδότησης, ανάλογα με την οικονομική κατά­
σταση της Κοινότητας. 
5. Η ΟΚΕ λυπάται για την τροπή αυτή και ελπίζει 
ότι δεν θα θέσει σε κίνδυνο τους θεμελειακούς στό­
χους οι οποίοι οδήγησαν την Επιτροπή να προτείνει 
τα ΟΜΠ δηλαδή την κάλυψη των διαρθρωτικών, οι­
κονομικών και κοινωνικών καθυστερήσεων των μεσο­
γειακών περιφερειών της σημερινής Κοινότητας και 
την προσαρμογή τους στις νέες συνθήκες που θα δη­
μιουργηθούν από τη διεύρυνση με την προσχώρηση 
της Ισπανίας και της Πορτογαλίας. 
6. Η ΟΚΕ τονίζει ότι είναι όσο ποτέ άλλοτε απαραί­
τητο, στην προβλεπόμενη συνεργασία μεταξύ εθνικών 
και κοινοτικών αρχών, να ενταχθούν με ικανοποιητι­
κό τρόπο ιδιαίτερα με τη συμμετοχή τους στις επιτρο­
πές προσανατολισμού που προβλέπονται για κάθε 
πρόγραμμα και οι κοινωνικοεπαγγελματικοί, περιφε­
ρειακοί και τοπικοί εκπρόσωποι, για να προωθηθεί 
επίσης η ανάπτυξη των μεσογειακών περιοχών με την 
εξάπλωση των μικρομεσαίων επιχειρήσεων. 
7. Η ΟΚΕ επαναλαμβάνει την πρόταση της να επε­
κταθεί το γεωγραφικό πεδίο εφαρμογής των ΟΜΠ 
στις λοφώδεις ζώνες και στη ζώνη των Απεννίνων 
στην Emilia Romagna για την Ιταλία και στα διαμε­
ρίσματα Drome και Ardeche για τη Γαλλία. 
8. Η ΟΚΕ θεωρεί ότι ο κατάλογος των ενεργειών 
που προβλέπονται στο παράρτημα θα πρέπει να είναι 
καθαρά ενδεικτικός και όχι δεσμευτικός. 
Βρυξέλλες, 30 Μαΐου 1985. 
0 Πρόεόρος 
της Οικονομικής και Κοινωνικής Επιτροπής 
Gerd MUHR 
(') ΕΕ αρι3. C 23, της 30. 1. 1984, 
ΕΕ αριθ. C 206, της 6. 8. 1984 και 
ΕΕ αρι3 C 44, της 15. 2. 1985, σ. 17.